Սահմանի հարցը խնդիրների ամբողջ մի կոմպլեքսի հիմքում է: Հաշվի առնելով հենց այն, ինչ ինքդ ես ճիշտ փաստարկում, նաեւ որոշ այլ գործոններ, Միացյալ Նահանգները մեծապես աջակցել են հաշտեցման գործընթացը նախաձեռնելուն եւ ջանադրաբար աշխատում են Հայաստանի ու Թուքիայի մեջեւ հարաբերությունների կարգավորման ուղղությամբ: Երբ ես երեք տարի առաջ ժամանեցի Հայաստան, եւ մանավանդ դեսպան Յովանովիչն ինձնից առաջ, ոգեւորությամբ ենք վերաբերվել այդ գործընթացին: Յովանովիչն անձամբ մասնակցություն է ունեցել բազմաթիվ կարգավորումների, որոնք բերեցին 2009-ի արձանագրությունների ստորագրմանը Ցյուրիխում: Նաեւ պետքարտուղար Քլինթոնն է մեծ հավանություն տվել եւ մասնակցություն բերել այդ գործընթացին: 2009-ին բոլորը լավատես էին, բայց, ցավոք, մինչ այժմ արձանագրությունները չեն վավերացվել: Հայաստանը բազմիցս ասել է, որ փաստաթղթերը Թուրքիայի կողմից վավերացվելուց հետո ինքը եւս կվավերացնի, եւ խնդիրներ չեն լինի: Թուրքիան դեռ չի վավերացրել: